text: Mulig påsat brand i Vilslev 
  12 marts 2016 kl. 20.29
  Syd- og Sønderjyllands politi mener, at en brand i Vilslev lørdag aften kan være påsat.
  Lørdag aften rykkede politi og brandvæsen ud til en brand i Vilslev ved Gredstedbro.
   Meldingen om brand indløb klokken 19,42 og Syd- og Sønderjyllands politi mener, at branden kan være påsat. 
  
  - Vi kan endnu ikke fastslå brandårsagen, men der var knust en rude på stedet. Derfor er brandsstedet området nu afspærret indtil på mandag, så vi kan undersøge omstændighederne omkring branden, siger vagtchef Søren Stragaard til TV SYD.
  Der var ingen hjemme i villaen, da branden opstod.
  Brand i villa, Vilslevvej, Vilslev pr. Gredstedbro. Brandårsagen er ikke fastslået med sikkerhed. Afspærret og undersøges senere. #politidk
  
  